Nafarroako Parlamentuko Mahaiak, 2018ko martxoaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos García Adanero jaunak aurkezturiko mozioa, zeinaren bidez Nafarroako Gobernua premiatzen baita N-121 errepidean ibilgailu astunen zirkulazioa mugatu dezan Belateko eta Almandozko tuneletako obrak egiten diren bitartean.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2018ko martxoaren 26an

Lehendakaria: Ainhoa Aznárez Igarza

MOZIOAREN TESTUA

Unión del Pueblo Navarro (UPN) talde parlamentarioko kide Carlos García Adanero jaunak, Legebiltzarreko Erregelamenduan ezarritakoaren babesean, honako mozio hau aurkezten du Osoko Bilkurarako, Mahaian eta Eledunen Batzarrean izapidetzeko:

Belate eta Almandozko tuneletan eginen diren obren gaineko kezka biziki areagotu da azken egunotan. Jakin denez, Gipuzkoako Aldundiak obrak hasi behar ditu A-15eko tunel batean, eta horretarako debekatu eginen da kamioak aipatu bidean barna iragatea maiatzetik irailera bitarte. Horrekin batera, N-1 errepideko Etzegarateko bidesariak ekarriko du garraiolari askok nahiago izatea N-121-A errepidean zehar joatea hilabete horietan.

Gure ustez, eragin guztiz garrantzitsua egonen da jende askoren eguneroko bizitzan. Horiek horrela, honako ebazpen-proposamen hau aurkezten dugu:

Nafarroako Parlamentuak Nafarroako Gobernua premiatzen du N-121 errepidean ibilgailu astunen zirkulazioa mugatu dezan Belateko eta Almandozko tuneletako obrak egiten diren bitartean, A-15eko obren aldi berean.

Iruñean, 2018ko martxoaren 20an

Foru parlamentaria: Carlos García Adanero